

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 22.oktobrī **Nr.547**

 (prot.Nr.41, 35.§)

**Par zemes vienības, kadastra apzīmējums 05000260018, Daugavpilī,**

**izsoles rezultātu apstiprināšanu un pirkuma līguma slēgšanu**

Pamatojoties uz Publiskas personas mantas atsavināšanas likuma 34.panta otro daļu, Daugavpils pilsētas domes (turpmāk – Dome) 2020.gada 13.augusta lēmumu Nr.351 “Par zemes vienības, kadastra apzīmējums 05000260018, Daugavpilī, pārdošanu izsolē”, izsoles komisijas 2020.gada 7.oktobra izsoles protokolu Nr.15, un sakarā ar to, ka *(vārds uzvārds), (personas kods)* (turpmāk – Pircējs), kā vienīgais izsoles dalībnieks, izsludinātajā izsolē nosolot vienu soli ieguva tiesības pirkt zemes vienību, kadastra apzīmējums 05000260018, Daugavpilī, un ir samaksājusi avansu par šo zemes vienību, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

 1. Apstiprināt zemes vienības, kadastra Nr.05000260021 (kadastra apzīmējums 05000260018), **Daugavpilī** (turpmāk – Zemesgabals), 2020.gada 7.oktobra izsoles rezultātus un noslēgt ar Pircēju Zemesgabala pirkuma līgumu par izsolē nosolīto cenu **11800,00 EUR** (vienpadsmit tūkstoši astoņi simti eiro 00 centi).

 2. Domes Centralizētajai grāmatvedībai:

 2.1. pamatojoties uz noslēgto pirkuma līgumu, norakstīt no Daugavpils pilsētas pašvaldības bilances Zemesgabalu;

 2.2. kopā ar Domes Īpašuma pārvaldīšanas departamentu nodot pārdoto Zemesgabalu ar pieņemšanas-nodošanas aktu Pircējam.

Domes priekšsēdētājs *(personiskais paraksts)* I.Prelatovs